**ฉลองพระองค์ “พระมหาพิชัยยุทธ”**

 ในวันประกาศสงครามกับเยอรมัน และออสเตรีย-ฮังการี พระบาทสมเด็จพระมงกุฎเกล้าเจ้าอยู่หัวทรงฉลองพระองค์ตามราชประเพณีเมื่อพระมหากษัตริย์จะเสด็จในการพระราชสงครามเรียกว่าฉลองพระองค์พระมหาพิชัยยุทธ ซึ่งวันที่ ๒๒ กรกฎาคม ๒๔๖๐ ตรงกับวันอาทิตย์ ฉลองพระองค์จึงเป็นสีแดงประกอบด้วยพระภูษาไหม โจงกระเบนสีแดงเลือดนก ฉลองพระองค์ชั้นนอกเป็นแพรสีแดงถุงพระบาทและฉลองพระบาทล้วนเป็นสีแดง ทรงพระสังวาลนพรัตนราชวราภรณ์ พระหัตถ์ซ้ายทรงถือพระแสงดาบคาบค่าย